හවස් වෙනකල්ම ලස්ලෝ ආවෙ නෑ.ආයෙ මොකක්හරි ප්‍රශ්නයක්ද දන්නෑ.මට උදව් කරන්න ඉන්න මගෙ ජීවිතයම එයාගෙ ජීවිතය කරගෙන ඉන්න කෙනත් මාව දාල ගිහිංද.මම ජනේලය දිහා බලාගෙන ඔහේ හිතුවා.එකපාරම මගෙ කෙඩෙත්තු වෙලා තියෙන ඇග තවත් තද වෙලා මිරිකිල යන තරමට කවුරුහරි මාව බදාගත්තා.කවුද මේ.ලස්ලෝ නම් නෙවෙයි.ලෙඩෙක්ට  මෙහෙම  එකපාර බර වෙන්න හොද නෑ කියලවත් දන්නේ නැද්ද.මොන පිස්සෙක්ද මංදා.අැහ්.පිස්සෙක් නේන්නං.මේ ට්‍රෙවෝ.ඩෙනිමට උඩින් ටී ශර්ට් එකක් ගහගෙන මලු දෙක තුනක් එල්ලගෙන.ඒත් ට්‍රෙවෝ කෝමද මෙතැනට ආවේ.

බඩී.දෙවැනි පාරත් ඔයා දාගත්ත නේ  බාල්දියක්.මටත් තිබ්බ පොඩ්ඩක් ඔයා ගැන බලන්න.කොහෙ බලන්නද අප්ප.ඒ පාටියෙ කීයක් කියල හිටියද.අනික ඔයාගෙ ලස්ලෝ ඉද්දි ඉතිං මමත් මගෙ ඩිලාන් එක්ක හිටිය මිසක් එදා ක්ලබ් එකේ වගේම ඔයා පිස්සුවක් නටයි කියල හිතුවෙ නෑ.පස්සෙ බලද්දී ඔයා නෑ.එකපාර අතුරුදන් වෙල.ලස්ලෝ ත් නෑ.පාටිය ඉවරවෙල අද මට මතක් වුණා පොඩ්ඩක් කතාකරල බලන්න.ඔයාට ගන්නව ගන්නව නොට් රීචබල්.එදා මම ලස්ලෝගෙ කන්ටැක් ගත්ත එක හොදට ගියා.එයාටත් කීප සැරයක් රිංග් කලාම එයා ගත්තෙ අද.එයා කීවම ඔයා හොස්පිටල් දැන් ඉන්නෙ ,ගත්ත ඩ්‍රින්ක් හරි මොනාහරි ඕවර්ඩෝස් වෙලා කීවම මම උඩ ගියා.මම ඩිලාන්ටත් කීව.එයත් ඒත් තක්බීර් වෙලා බලං හිටිය මිසක් මොනාවවත් කිව්වෙ නෑ.පස්සෙ මමම කීව මම ඔයා බලන්න එනව කියල.ලස්ලෝ කීව ඔයාගෙ ඇනෙක්ස් එක අයිති නාකි ජෝඩුව ප්‍රශ්න කරනවලු ඊයෙ රෑ කලබලයක් වුනා නේද කියල ඒ සිද්ධිය.ඔයා එතැනත් ගිහිං කියෙව්වද.එනිවේ ලස්ලෝ ඒක ශේප් කරල එක විදිහකට හදල ඒ වැඩ ටික ඉවර කරල එයාගෙ ගෙදරත් ගිහිං ඔයාට තව ඕනකරන රෙදි අනමනං අරං එනකොට රෑ වෙයි කීව.මම කීව ඩෝන්ට් වොරි එතකං මම ඉන්නව කියල.ඉතිං මේම මෙන්න මේ කෑම ඔයාට කන්න පුළුවන් වෙයි කියල හිතන දේවල් ටිකක් මම උස්සං ආව.සුප් එකකුත් හදං ආව.මේක දෙන එක ඔයාට අවුලක් නෙවෙයි කියල මම හිතනව.මම එන ගමන් ඒකත් අහගෙන ආවෙ අතන රූම් එකෙන්.අවුලක් නෑ කියල කිව්ව එයාලා.ආ තව දෙයක් මම ඕක ගෙදර  හදද්දි ඩිලාන් ඔහෙ බලං හිටිය.එයාටත් මඣඣං ද මංද.හරිනං එයා එපැයි මම එක්කම එයාගෙ යාළුව බලන්න මෙහෙ එන්න.ඒකට කමක් නෑ මම ආවනෙ.තව මේ හොස්පිටල් වල මොනව දෙනවද ඒව කන්න පුළුවන් ද දන්නෑනෙ.අනික මොකද අප්ප මේ තිර රෙදි පවා ඇදල.පොඩ්ඩක් අරින්න ඕන එලියවත් වැටෙන්න.මේවගෙ නර්ස්ල වැඩ කරන්නෙ නැද්ද අනේ.තව ඕම ඉන්ඩ එපා බඩී ඔයත්.පොඩ්ඩක් නැගිටල ඉන්ඩ.ඉස්සෙන්න ඔය කොට්ටෙන්.අන්න මගෙ හොද කොල්ලා.නැත්නම් මේ ලෝකෙ එපා වෙච්චි ගානට ඉන්ඩ එපා අප්ප.කෝ එතකොට මේ රෙදි ටික අපි පැත්තකට දාමු.එතකොට ....

ට්‍රෙවෝ නම් තනිකරම ලන්ඩන්වල ට්‍රේන් එකක් වගෙ.කියවගෙන දුවගෙන දුවගෙන  යනව යනව ඉවරයක් නෑ.අනිත් මනුස්සයා ඒක අහගෙන ඉන්නවද නැද්ද ඒ කිසිදෙයක් ට්‍රෙවෝට අදාලම නෑ.මොනව වුනත් මම හැමදාම කියනව වගෙ අනිත් අයගෙ කරදරකදි හිත උණුවෙන ගතියක් ට්‍රෙවෝ ට තිබ්බා.ට්‍රෙවෝ කාමරය එලිය තියෙන විදිහට හදල පොඩ් ටීපෝ එකක් මැදිං තියල හරි ලස්සන හැඩයක කෑම වගයක් තියල සුප් එකක් භාජනයකට වත්කරා.ඒ කරල හිනාවෙල මෙහෙම කිව්වා.

මිස්ට ඩ්‍රන්ක් ! ලිකර් නම් නෑ ඒව හොදත් නෑ.දැන් මේව බොන්න 

මට කන්න පිරියක් තිබ්බෙ නෑ.මම අමාරුවෙන් බොන එක ගත්ත.ට්‍රෙවෝ පොඩි පුටුවෙ වාඩිවෙල ෆෝන් එක ඔබනව.

ඇත්තටම බඩී.ඔයාට ලිකර් හරි මොනාහරි වීඩ් හරි ගත්තම අවුල් යනව ඇති.ආය ඒම කරන්න එපා.නැත්නම් ඔයාට පුළුවන් නම් අපෙ ඇනෙක්ස් එකෙ නවතින්න ඔයාට වෙන ප්‍රශ්නයක් තියෙනවනං.ඒම මොනාහරි ප්‍රශ්නයක් නම් ඩිලාන් යි මමත් යි ඉන්නවනෙ ඔයා ලන්ඩන්වල තනියම ඉන්නට වඩා.අනික හෂ්වල පරිසරයත් මෙහෙට වඩා හොදයිනෙ.ඒකයි ඒම මම යෝජනා කරේ.අයි මීන් ලස්ලෝ ටත් ඒක ගැටලුවක් නැත්නම් .ඔයාටත් හොදයිනෙ ඩිලාන් පවා ඉන්න එක.

මට ඒ කතාවට සුප් උගුර ඉස්පොල්ලෙ යන්න ගියා.ඇහැට කදුළු ආවා.ට්‍රෙවෝ කිසිම දෙයක් දන්නෑ.ට්‍රෙවෝ ඇත්තටම හොද වැඩියි.එහා පැත්තෙන් ලස්ලෝ.එයත් ඒමමයි.ඒ දෙන්නම මම ඩිලාන් ගැන හිතං ඉන්නෙ කෝමද.ඇත්ත දැනගත්තම මෙයාලගෙ ප්‍රතිරූප කෝම අපි ගැන විනාශ වෙලා යාවිද.අපි සෙල්ලම් කරෙ තව ජීවිත දෙකක් එක්ක.තවත් ඒ කතාව මට බර වැඩියි.මම කතාව වෙන පැත්තකට හරවන්න ට්‍රයි කරා.

යෝජනාවට තෑන්ක්ස් ,ඒත් ඒකෙ ප්‍රශ්නයක් නෑ ට්‍රෙවෝ.මම හිතන්නෙ ලස්ලෝ කෝමත් මට ආය තනියම ඉන්න දෙන එකක් නැහැ.එයාගෙ ගෙදරට එක්කං යාවි.ඒක නෙවෙයි.ඊයෙ පාටිය ඉවරවෙල ඔයාට අද මේව හදන්න තරං තිබ්බද වෙලාවක්.අස් කරන්න එහෙම තිබුණෙ නැද්ද ?

ට්‍රෙවෝ කකුලක් උඩ කකුලක් දාගෙන පුටුවෙ හරිබරි ගැහුණා.

මොකද නැත්තෙ.ඔයාට කියන්න ඒක යක්කු නටපු පිට්ටනියක් වගෙ.බෝතල් අන්ඩවෙයා ස්විමිං කිට් හැමතැනම.පූල් එක නිකං මඩ වගුරක් ව⁣ගෙ. එහා පැත්තයි අපෙ එකයි දෙකම මම අස් කලා.හැබැයි මගෙ යාළුවො ඩබලක් උදව්වට ආව.ඒත් වැඩි හරිය මම තමා කරේ.කොහෙද අර මනුස්සයත් හතර ගාතෙ දාල නිදි.මම එන්න ලෑස්ති වෙන කිට්ටුව තමා නැගිට්ටෙ.මම ඔයා ගැන කීවම වෙන ලෝකෙකින් වගෙ ඉදල අහං හිටියෙ.එයාගෙත් උරිස් පත්තක තව තැනකද කොහෙද කැපුම්ද හීරුම්ද කොහෙද ලකුණු තිබ්බ.මොනාහරි තැනක පාටි එකෙදි වැදිලලු.අනෙ මංදා ආය මේ පාටි නොගෙන සාමාන්‍ය සෙලිබ්‍රේෂන් එකක් දාන්න ඕන.හැබැයි තිබුන වෙලාවෙ පාටිය මරුවට තිබ්බා නේද.ඩිලාන් මට දුන්න ගිෆ්ට් එකත් මරු.ඒක පැදගෙනම තමා මම අද ආවෙත්.ඔයා  සනීප වෙන්නකො බඩී.ඔයාවත් මම රවුමක් දාං යන්නම්කො ඒකෙ.

ට්‍රෙවෝ ඩිලාන්ගෙ තුවාල වුන  එක ගැන කියද්දි මම යටිතොල හපාගත්තා.එක බොරුවක් වහන්න බොරු කීයක් කියන්න වෙනවද.මම  ලස්ලෝ ට  වගේම ඩිලාන් ට්‍රෙවෝ ට.

 පස්සෙ ට්‍රෙවෝ නැගිට්ටා.

ඔන්න ඔයාගෙ අතිජාත යාළුව කතාකරනව.හායි ඩාලිං.බලන්නකො බඩීට සනීප නෑ.ඔයා නම් මාරයි අප්ප.එයාගෙම ඇනෙක්ස් එකෙ ඔයාව නවත්තගත්ත කෙනා බලන්නවත් ආවෙ නෑනෙ.ආ.ඔයා වැඩට ගියාද.යන්න තරමට ඔයාට ඇගට හොදද.ඔව්.සාට්සර ඉන්නවා.මේ ඉන්නෙ ඇදේ.

ට්‍රෙවෝ වට්ස්අප් එකෙ ස්ක්‍රීන් එක හැරෙව්වා.මට මොනාත් කරගන්න බෑ.ඩිලාන් චෙෆ් කිට් එකකින් ටේබල් එකක් ලග ඉන්නව ලාවට වගෙ දැක්ක.මාව ඩග් ඩග් ගානව ආයිමත්.මම දැකල ඩිලාන්ගෙ ඇස්දෙක අමුතු වෙලා මූණ අමුතු වුණා මම දැක්ක.මට තවත් ඒ මුණ බලන්න ඕන වුන්නෑ.ප්‍රශ්න වැඩිවෙනව විතරයි.

 අමාරුවෙන් වුනත් මම අහක බලාගත්ත.ඩිලාන් මොනාහරි ට්‍රෙවෝගෙන් අහනව. ට්‍රෙවෝට ගානක් නෑ ඔහේ කියවනව.

ඔව්.දැනට ඕකේ.නෑ මම හිතන්නෙ සාටිසරට ලොකු ප්‍රශ්නයක් නෑ.ලස්ලෝ බලයි ඒව නං.ඔව් ලස්ලෝ එනකං මම ඉන්නවා.හරි බායි.

මම දිග හුස්මක් ගත්තා.මේ වෙන දේවල් මට ගොඩක් බරම වැඩියි.ට්‍රෙවෝ මම ලගට ආවා.

බඩී ඔයාට වොෂ්රූම් එහෙම යන්න ඕනනං කියන්න.කෝමද.

ඇත්තටම මට යන්න ඕන වෙලා තිබ්බෙ.

ඔව් පුළුවන් නම් ට්‍රෙවෝ .

මම අමාරුවෙන් නැගිට්න්න හදද්දි ට්‍රෙවෝ පැත්තට අතදාල මාව වත්තං කරගත්ත.

හරි අපි යං.

ට්‍රෙවෝ වොෂ්රූම් එකෙ දොර ගාවට මාව එක්කං ආවා.ඇතුලට ආවම මට ඇඩුනා.ට්‍රෙවෝ ලස්ලෝ දෙන්නටම කවදාවත් ආය දුකක් නොදෙන්න ඩිලාන් ලගකටවත් නොයන්න මම හිතාගත්ත.ඒත් ඒක එහෙමම වෙයිද.